Diari Oficial de la Generalitat Valenciana


Sumari del DOGV 7173, del 16-12-2013 (2013/11458)

ORDE 21/2013, de 3 de desembre, de la Conselleria d'Infraestructures, Territori i Medi Ambient, per la qual s'aprova la delimitació parcial de les vies pecuàries carrerada-assagador de Mariola en el terme municipal de Bocairent, província de València, en el tram comprés des de l'encreuament amb la carretera CV-794 fins a la línia de terme de Bocairent, Alcoi i Banyeres de Mariola, i de la carrerada-assagador de la Font Freda, en el terme municipal de Bocairent, província de València, el tram comprés entre el brollador de la Font Freda i la línia jurisdiccional dels termes municipals de Bocairent i Alcoi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7173

Data del DOGV
:   16-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11038


Data del document
:   03-12-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 21/2013, de 3 de desembre, de la Conselleria d'Infraestructures, Territori i Medi Ambient, per la qual s'aprova la delimitació parcial de les vies pecuàries carrerada-assagador de Mariola en el terme municipal de Bocairent, província de València, en el tram comprés des de l'encreuament amb la carretera CV-794 fins a la línia de terme de Bocairent, Alcoi i Banyeres de Mariola, i de la carrerada-assagador de la Font Freda, en el terme municipal de Bocairent, província de València, el tram comprés entre el brollador de la Font Freda i la línia jurisdiccional dels termes municipals de Bocairent i Alcoi. [2013/11204]  
La classificació de les vies pecuàries del terme municipal de Bocairent va ser aprovada per l'Orde Ministerial de 22 d'octubre de 1968, que es va publicar en el Boletín Oficial del Estado de 5 de novembre de 1968.   
Amb data 4 de setembre de 2012, el director general de Medi Natural resol autoritzar l'inici dels expedients i l'amollonament posterior de les vies pecuàries carrerada-assagador de Mariola en el terme municipal de Bocairent, província de València, en el tram comprés des de l'encreuament amb la carretera CV-794 fins a la línia de terme de Bocairent amb Alcoi i Banyeres de Mariola, i de la carrerada-assagador de la Font Freda en el terme municipal de Bocairent, província de València, en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi, amb subjecció a la legislació vigent.  
Durant la tramitació dels expedients s'han efectuat les actuacions procedents que es troben en estos. L'inici de les operacions de les delimitacions es publica en el Diari Oficial de la Comunitat Valenciana número 6876 el dia 4 d'octubre de 2012, en què es designa data, hora i lloc de l'inici de les operacions de fitació. Així mateix, l'inici d'operacions ha sigut objecte de publicació edictal, que es va exposar en el tauler d'anuncis dels ajuntaments de Bocairent, Banyeres de Mariola i Alcoi i es va informar de l'acte a tots els afectats per la via pecuària i organismes interessats, per mitjà de notificació. Estos treballs es van dur a terme els dies 13 i 27 de novembre de 2012.  
  
Finalitzades estes operacions, es van formular les proposicions de delimitació, l'exposició al públic de les quals va ser anunciada en el Diari Oficial de la Comunitat Valenciana número 6963, de 12 de febrer de 2013, i s'establia un termini d'un mes des de la publicació en el Diari Oficial de la Comunitat Valenciana perquè els interessats pogueren interposar les al·legacions o reclamacions oportunes. Així mateix, es va complir al tràmit d'audiència establit en l'article 84 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, modificada per la Llei 4/1999, s'informà tots aquells contigus i ocupants de les vies pecuàries de l'exposició al públic de l'expedient referit i se'ls atorgà un termini de 15 dies per a al·legar i presentar tots els documents i justificants que estimaren pertinents.  
Durant la fase d'exposició pública es van presentar al·legacions per part de Carmen Alonso de Medina, de Manuel Martín Utrillas, de Ignacio Jiménez Millán, advocat, en representació d'Iberdrola, de Jorge Monllor Raduan, de Carlos Savall Palacio, en representació de Dasapa, SLU, de Martín Belda Juan i de Jorge Gisbert Blanquer, que es troben en els expedients i que han sigut contestades en els informes de l'instructor del procediment amb data 21 de maig de 2013, desestimant-les, el contingut dels quals és dóna ací per reproduït. A més, les al·legacions formulades pels al·legants els han sigut notificades per mitjà de correu certificat amb justificant de recepció de data 23 d'abril de 2013.   
  
Finalment, en les propostes de delimitacions, es presenten els plànols que delimiten l'ample legal que correspon a les vies pecuàries delimitades. Igualment, es consignen les superfícies intruïdes dins de l'ample legal.  
Les dades de la carrerada-assagador de Mariola són les següents:  
Longitud total delimitada: 9.822,5 m.  
Amplària legal: 37,5 m.  
Superfície delimitada: 368.345 m².  
Superfície total intruïda: 361.393 m².  
Nombre d'intrusions: 49.  
Les dades de la carrerada-assagador de la Font Freda són les següents:  
Longitud total delimitada: 1.705,36 m.  
Amplària legal: 37,5 m.  
Superfície delimitada: 63.951 m².  
Superfície total intruïda: 22.797 m².  
Nombre d'intrusions: 5.  
Vista la proposta del director territorial de València, de data 27 de maig de 2013, favorable a l'aprovació en tots els seus termes de les delimitacions de les vies pecuàries carrerada-assagador de Mariola en el terme municipal de Bocairent, província de València, en el tram comprés des de l'encreuament amb la carretera CV-794 fins a la línia de terme de Bocairent amb Alcoi i Banyeres de Mariola, i de la carrerada-assagador de la Font Freda en el terme municipal de Bocairent, província de València, en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi.  
Vist l'informe de la tècnica del Servici d'Ordenació i Gestió Forestal, de data 4 de juliol de 2013, favorable a l'aprovació en tots els seus termes de les delimitacions de les vies pecuàries carrerada-assagador de Mariola en el terme municipal de Bocairent, província de València, en el tram comprés des de l'encreuament amb la carretera CV-794 fins a la línia de terme de Bocairent amb Alcoi i Banyeres de Mariola, i de la carrerada-assagador de la Font Freda en el terme municipal de Bocairent en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi, d'acord amb la documentació que consta en els expedients esmentats.   
Vist l'informe del Servici d'Ordenació i Gestió Forestal, de data 19 de juliol de 2013, favorable a l'aprovació de les delimitacions parcials de les vies pecuàries esmentades, una vegada comprovada que la tramitació dels expedients de delimitació és d'acord amb la legislació vigent.  
  
Vista la proposta del director general de Medi Natural, de data 19 de juliol, favorable a l'aprovació de les delimitacions parcials de les vies pecuàries esmentades.  
L'article 8 de la Llei 3/1995, de 23 de març, de Vies Pecuàries, definix la delimitació com l'acte administratiu que definix els límits de les vies pecuàries de conformitat amb el que establix l'acte de la classificació.  
La delimitació es configura, com a acte subordinat a la classificació i com a acte d'execució i complement de la classificació, ja que és en esta on es constaten les característiques físiques i l'existència de la via pecuària. Per això, la classificació de les vies pecuàries ha de precedir la delimitació i determina i limita l'àmbit d'eficàcia d'este.   
Vist l'informe favorable de l'Advocacia, de data 23 d'octubre de 2013.  
Vist el Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat.  
Vist el Reglament Orgànic i Funcional de la Conselleria d'Infraestructures, Territori i Medi Ambient, aprovat pel Decret 85/2013, de 28 de juny, del Consell (DOCV 7057, 01.07.2013).  
Vistes la Llei 3/1995, de 23 de març, de Vies Pecuàries, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions concordants,  
  
ORDENE  
  
Primer  
Aprovar les delimitacions parcials de les vies pecuàries carrerada-assagador de Mariola en el terme municipal de Bocairent, província de València, en el tram comprés des de l'encreuament amb la carretera CV-794 fins a la línia de terme de Bocairent amb Alcoi i Banyeres de Mariola, i de la carrerada-assagador de la Font Freda en el terme municipal de Bocairent, província de València, en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi, d'acord amb la documentació que consta en els expedients esmentats i les característiques de les quals són les següents:  
Les dades de la carrerada-assagador de Mariola són les següents:  
Longitud total delimitada: 9.822,5 m.  
Amplària legal: 37,5 m.   
Superfície delimitada: 368.345 m².  
Superfície total intruïda: 361.393 m².  
Nombre d'intrusions: 49.  
Les dades de la carrerada-assagador de la Font Freda són les següents:  
Longitud total delimitada: 1.705,36 m.  
Amplària legal: 37,5 m.   
Superfície delimitada: 63.951 m².  
Superfície total intruïda: 22.797 m².  
Nombre d'intrusions: 5.  
  
Segon  
Procedir a la cancel·lació total o parcial de les inscripcions registrals que resulten contradictòries amb les delimitacions.  
  
Tercer  
Procedir a la iniciació del procediment d'amollonament de les vies pecuàries carrerada-assagador de Mariola en el terme municipal de Bocairent, província de València, en el tram comprés des de l'encreuament amb la carretera CV-794 fins a la línia de terme de Bocairent amb Alcoi i Banyeres de Mariola, i de la carrerada-assagador de la Font Freda en el terme municipal de Bocairent, província de València, en el tram comprés entre el brollador de la Font Freda i la línia jurisdiccional dels termes municipals de Bocairent i Alcoi.  
  
Quart  
Que els límits de les vies pecuàries es porten a l'Administració cadastral, d'acord amb el que establix l'article 14.c del Reial Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari.  
  
Quint  
Elevar certificat de les delimitacions aprovades al Registre de la Propietat d'Ontinyent, a l'efecte de registrar com de domini públic l'àmbit delimitat.  
  
Esta resolució serà notificada per la Direcció Territorial de València als interessats en este procediment. Contra esta resolució, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes comptador des de l'endemà de la recepció d'esta notificació, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació, de conformitat amb el que preveuen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa, tot això sense perjuí que els interessats puguen exercitar qualsevol altre recurs que estimen oportú.  
  
València, 3 de desembre de 2013  
  
La consellera d'Infraestructures, Territori i Medi Ambient,  
ISABEL BONIG TRIGUEROS